section_heading: Harry Potter i Red Feniksa
paragraph_text: Nymphadora Tonks je vrlo vrijedan i odan član Reda feniksa. Njeno prvo spominjanje, u knjizi Harry Potter i Red feniksa, govori mnogo o njoj, od njezine magične moći, preko nespretnosti do smisla za humor. Također, spominje se kako ona prezire svoje ime, Nymphadora, pa preferira biti oslovljena prezimenom. Tako se u daljnjoj radnji uvijek spominje kao Tonks. Opisana je i kao vesela djevojka dvadesetih godina. Svoju sposobnost metamorfomagije ne koristi samo za prerušavanje, već ponekada njome zabavlja prijatelje. U ovoj knjizi, kosa joj je kričavo ružičasta.